《谢政事王侍郎伏日送冰》
宋代·王禹偁

火云如山暑雨歇，天地炉烘三伏月。
玉皇教散阆苑冰，斲开北陆琼瑰窟。
峨峨贮向瑶花合，分命中官赐黄合。
凤皇池上玉壶盛，温树风声顿萧飒。
台恩分与西垣士，纶诰稀疏方假寐。
卞和抱璞入直庐，从此惊忙不成睡。
怒蝇休向笔端飞，抵鹊浑疑山下坠。
寒生毛发清牙齿，脆若玉芝甘似醴。
炎风暑气都不知，空作狂歌谢知己。

作者简介：王禹偁(chēng)（954—1001）北宋白体诗人、散文家。字元之，汉族，济州巨野（今山东省巨野县）人，晚被贬于黄州，世称王黄州。太平兴国八年进士，历任右拾遗、左司谏、知制诰、翰林学士。敢于直言讽谏，因此屡受贬谪。真宗即位，召还，复知制诰。后贬知黄州，又迁蕲州病死。王禹偁为北宋诗文革新运动的先驱，文学韩愈、柳宗元，诗崇杜甫、白居易，多反映社会现实，风格清新平易。词仅存一首，反映了作者积极用世的政治抱负，格调清新旷远。著有《小畜集》。